கேள்வி: காடையூர் வெள்ளையம்மாள் - முழுக்காதன் குலம் பற்றி விளக்கவும்.
பதில்: வெள்ளையம்மாள் பல காலம் தன் மக்களுடன் வாழ்ந்து விட்டு பின்னாடி தெய்வமானாள்.அப்படி அவள் உயிருடன் இருக்கும் போது , தன் [https://kongukulagurus.blogspot.com/2009/09/blog-post_3216.html?m=1 குல குரு] வையும் ஊர் பெரியோர்களையும் அழைத்து தனக்கு நீதி கிடைக்கச்செய்த சர்தாருக்கு நன்றியாக, காலம் உள்ளவரை நமது பரம்பரைகள் ஏதாவது செய்யவேண்டும் எனக்கூறி கீழ்க்கண்ட முடிவுகளை எடுக்கிறார்கள்., இனிமேல் தன் குலத்தில் வரும் ஆண்மக்கள் திருமணம் முடித்து இரண்டு குழந்தைகள் பிறக்கும் வரை முஸ்லீம்கள் போல காதுகுத்தாமல் இருந்து, பின் இரண்டு குழந்தைகள் ஆன பின் கணவன் மனைவி இருவரும் இன்னொரு திருமணச்சீர் போன்ற எழுதிங்கள் சீர் செய்து, அடுத்த நாள் குழந்தைகளுக்கு காது குத்தவேண்டும் என்று முடிவு செய்தார்கள். இந்தச்சீர் தான் இன்றும் முழுக்காதன் கூட்டத்தில் எழுதிங்கள் சீர் செய்து காது குத்தும் பழக்கம் தொடர்கிறது. அவளுடைய வம்சாவளி தற்காலத்தில் கொங்கு வேளாளர் இனத்தில் முழுக்காதன் குலம் என்று அழைக்கப்படுகின்றனர். வெள்ளாளக் கவுண்டர்களில் முழுக்காதன்குலம் என்பது ஒரு பிரிவு. மற்ற பிரிவினரைக் காட்டிலும் இந்தக் குலத்துக்காரங்களுக்கு வெள்ளாள இனத்தில் அதிக மதிப்பு உண்டு. காரணம் இவர்கள்தான் திருமணங்களில் சீர் செய்வதற்கு முன்னுரிமை பெற்றவர்கள். இந்த குலப்பெயர் வந்ததுக்குக் காரணம் இவர்கள் தங்கள் குழந்தைகளுக்கு காது குத்தும்போது வெகு விமரிசையாக சீர் செய்து காது குத்துவதாகும். இவர்களுக்குத்தான் காது முழுதானதாகக் கருதப்படும். எனவே இவர்கள் முழுக்காது உள்ளவர்கள் என்று பட்டம் பெற்றவர்கள். இவர்களுக்கு முழுகாத குலம், பொருளந்தை குலம், பெறழந்தை, பிறழந்தை, பொருள்தந்த என மற்ற பெயர்களும் கூறப்படுகின்றன. வெள்ளையம்மன் சாபமிட்டதால் வட்டமலை ஆற்றில் வெள்ளம் வந்து மூன்று சகோதரர்களின் குடும்பத்தை அளித்ததாகவும், வெள்ளத்தால் முழுகாத இனமே ”முழுகாத இனம்” என கூறப்படுவதாகவும் அறியப்படுகிறது.
கேள்வி: காடையூர் வெள்ளையம்மாள் - குலதெய்வம் கோயில் பற்றி தகவல் சொல்.
பதில்: முழுக்காதன் குலத்துக்கு குலதெய்வம் வெள்ளையம்மாள் தான். இந்தத் தெய்வத்துக்கு கோவை மாவட்டம் காங்கயம் பக்கத்தில காடையூரில் உள்ள பங்கசாக்ஷி சமேத காடையீஸ்வரர் கோவிலில் தனி சந்நிதி உள்ளது.